# A black text on a white background  Description automatically generatedA logo with a blue and gold design  Description automatically generated

CYF CAJE Wales/WPF/2025/0034

CYMERADWYWYD 20/05/2025

# TEITL Y SWYDD Gweithiwr Cymorth Gofal Iechyd Cymru (Babanod, Plant a Phobl Ifanc)

# BAND 2

|  |
| --- |
| Crynodeb o’r Swydd |
| * Yn gweithio fel rhan o'r tîm amlddisgyblaethol sy'n darparu gofal i blant/pobl ifanc gyda chefnogaeth a goruchwyliaeth gan weithiwr gofal iechyd proffesiynol cofrestredig
* Bydd yn cyflawni gweithgareddau a thasgau gofal personol fel y’u dirprwyir gan weithiwr gofal iechyd proffesiynol cofrestredig, yn unol â Chanllawiau Dirprwyo Cymru Gyfan AaGIC
* Sicrhau bod y gweithiwr gofal iechyd proffesiynol cofrestredig yn cael yr wybodaeth ddiweddaraf yn rheolaidd am gyflwr y claf/cleient a'i welliant/dirywiad
* Cynnal safonau uchel o lanweithdra yn y lleoliad gofal iechyd a storio eitemau stoc yn briodol
* Cyflawni rôl yn unol â Gwerthoedd y Bwrdd Iechyd/Ymddiriedolaeth a'r Cod Ymddygiad ar gyfer Gweithwyr Cymorth Gofal Iechyd yng Nghymru
 |
| Yn gyfrifol i’r |
| Yn gyfrifol o ran adrodd i’r:       | Yn atebol i’r:       | Yn atebol yn broffesiynol i’r:       |
| Cyfrifoldebau a Dyletswyddau |
| **Cynllunio a Dylunio**Cynllunio a blaenoriaethu ei lwyth gwaith dyddiol ei hun o fewn y maes, gan sicrhau bod tasgau'n cael eu cwblhau'n effeithlon, yn ddiogel ac yn effeithiol ac yn unol ag anghenion a chynllun gofal y claf a aseswyd ac a nodwyd.Gweithio o fewn gweithdrefnau sefydledig wrth ddarparu gofal; ac o dan oruchwyliaeth gweithiwr gofal iechyd proffesiynol cofrestredig. **Gofal**Ymgymryd â gofal yn unol â chyfarwyddyd y gweithiwr gofal iechyd proffesiynol cofrestredig, gan ddilyn cynlluniau gofal y cytunwyd arnynt, a darparu gwybodaeth i'r gweithiwr gofal iechyd proffesiynol cofrestredig a fydd yn monitro ac yn diwygio’r cynlluniau gofal.Cydnabod ac adrodd am newidiadau a welwyd yn anghenion corfforol a seicolegol y plentyn/person ifanc i weithiwr gofal iechyd proffesiynol cofrestredig. Ymgymryd â safonau uchel o reoli atal heintiau yn y lleoliad gofal iechyd, trwy arferion hylendid dwylo effeithiol, cynnal amgylchedd glân a glanhau offer.Ar gyfer babanod, plant a phobl ifanc sy'n methu â rhoi cydsyniad ar sail gwybodaeth, bydd gofyn ceisio cydsyniad ar sail gwybodaeth cyn iddynt gael gofal gan riant/rhieni, neu oedolyn addas sydd â chyfrifoldeb rhiant, sy’n deall y camau gweithredu sy'n ofynnol eu dilyn os gwrthodir gofal.Dangos gofal a thrugaredd i blant, pobl ifanc a'u teuluoedd i helpu i sicrhau bod gofal o ansawdd uchel sy'n canolbwyntio ar y teulu yn cael ei ddarparu wrth gynnal a hyrwyddo hawliau babanod a phlant ac eiriol drostynt os oes angen.Darparu gofal personol i gleifion/cleientiaid, gan gynnwys defnyddio'r gawod neu'r bath, cyfleusterau ymolchi, gwisgo, cefnogi anghenion hylendid y geg, galluogi cleifion i ddiwallu eu hanghenion hylendid, cael mynediad i doiledau a'u defnyddio, casglu a chael gwared ar wastraff corfforol, gan sicrhau bod preifatrwydd, urddas, a diogelwch yn cael eu cynnal. Gall hyn olygu defnyddio teclynnau codi, cadeiriau olwyn neu gymhorthion symudedd eraill.Cefnogi babanod, plant a phobl ifanc i fwyta ac yfed drwy ddewis bwyd a diodydd priodol a'u galluogi i baratoi ar gyfer bwyta ac yfed, gan eu cynorthwyo lle bo'n briodol. Gall hyn gynnwys goruchwylio plant ar raglenni ail-fwydo fel anhwylderau bwyta.Cefnogi rhieni/gofalwyr yn eu dull dewisol o fwydo babanod gan roi gwybod am unrhyw bryderon mewn perthynas â bwydo i'r gweithiwr gofal iechyd proffesiynol cofrestredig.Hyrwyddo cyfleoedd yn weithredol i gefnogi babanod, plant a phobl ifanc i gyflawni annibyniaeth lle bo'n briodol a galluogi perthynas therapiwtig trwy ymgysylltu a gweithgareddau fel y'u hystyrir yn briodol i'r grŵp oedran ac eiriol dros chwarae o fewn lleoliadau gofal iechyd. Mae hyn yn golygu cynnwys y teulu ym mhob darpariaeth gofal er mwyn sicrhau dull sy'n canolbwyntio ar y teulu.Gwneud popeth posibl i sicrhau cysur, urddas a diogelwch plant/pobl ifanc, teulu/gofalwyr, ac i ymwneud â charedigrwydd ac empathi â phawb dan sylw.Cofnodi gwybodaeth gywir ac amserol yn y ddogfennaeth briodol gan gynnwys dogfennu, er enghraifft pwysau, taldra, corff, a chofnodi maeth a hydradiad.Lleddfu pwysedd yn ôl y cyfarwyddyd, gan adrodd am bryderon i'r gweithiwr gofal iechyd proffesiynol cofrestredig. Adrodd am bryderon yn ymwneud â Diogelu oedolion a phlant i weithiwr gofal iechyd proffesiynol cofrestredig yn ddi-oed.Cymryd rhan mewn argyfyngau clinigol, galw am gymorth a dilyn canllawiau lleol neu genedlaethol, gweithio fel aelod o'r tîm amlddisgyblaethol o fewn cwmpas ymarfer.Gweithredu fel hebrwngwr pan fo'n briodol, gan gefnogi a pharatoi babanod, plant a phobl ifanc ar gyfer / yn ystod ymyriadau neu weithdrefnau meddygol. Sicrhau diogelwch babanod, plant a phobl ifanc sydd angen lefel uwch o oruchwyliaeth, er enghraifft cleifion sydd mewn perygl o gwympo, anghenion ymddygiad, anghenion gofal iechyd meddwl/anableddau dysgu, gan roi gwybod am unrhyw newidiadau i'r gweithiwr gofal iechyd cofrestredig heb oedi. **Stoc ac Offer**Mae’n bosibl y bydd yn ofynnol i ddeiliad y swydd sicrhau bod lefelau digonol o stoc, offer a deunyddiau a hwyluso defnydd effeithlon ac effeithiol o adnoddau gan nodi pan fydd argaeledd yn disgyn islaw safon neu lefel dderbyniol.Cynnal glendid offer ym mhob man clinigol ac anghlinigol, gan gynnwys glanhau pob math o offer, ac ystafelloedd/mannau yn y lleoliad gofal. Mae hyn yn cynnwys dihalogi offer a sterileiddio offer ar gyfer bwydo â photel/o'r fron.Cadw, dychwelyd neu waredu eiddo unigolyn yn ddiogel.Gwaredu llieiniau a gwastraff clinigol yn gywir, a glanhau'r amgylchedd gofal clinigol.**Cyfathrebu**Cyfathrebu â phlant a phobl ifanc mewn ffordd sy’n briodol i’w hoedran, a chyfathrebu’n effeithiol â gofalwyr a staff eraill, gan ddefnyddio technegau cyfathrebu priodol i oresgyn unrhyw rwystrau i ddeall a’u cefnogi gan ddefnyddio empathi a thact yn ystod digwyddiadau gofidus neu emosiynol. Gall hyn gynnwys rhyngweithio â chleifion/teuluoedd sydd ag anghenion ychwanegol, er enghraifft, anableddau dysgu neu rwystrau iaith/cyfathrebu.Cyfathrebu’n glir ac yn briodol gyda’r tîm amlddisgyblaethol, gan dderbyn cyfarwyddiadau a rhoi adborth ar ofal cleifion a gweithgareddau i weithwyr gofal iechyd proffesiynol perthnasol lle bo angen, ac adrodd am unrhyw bryderon sydd gennych ar unwaith.Ymateb yn briodol i ymholiadau arferol, cymryd negeseuon dros y ffôn a throsglwyddo gwybodaeth ysgrifenedig a llafar i gleifion a staff mewn modd amserol. **Gwella a Monitro**Bydd yn ofynnol i ddeiliad y swydd ddilyn yr holl ddeddfwriaeth a pholisïau a gweithdrefnau sefydliadol, a gofynnir iddo wneud sylwadau ar weithdrefnau ar gyfer ei faes gweithgarwch.Cyfrannu at raglenni ymchwil, archwiliadau a threialon clinigol a gyflawnir yn y maes gwaith yn ôl yr angen.**Digidol a Gwybodaeth** Cynnal cofnodion cywir mewn fformatau ysgrifenedig ac electronig, gan gadw at bolisïau llywodraethu data, cyfrinachedd a seiberddiogelwch.Lle bo'n briodol yn dangos hyfedredd wrth ddewis a defnyddio offer digidol ar gyfer tasgau dyddiol, hyfforddiant, cyfathrebu, a chefnogi unigolion i ddefnyddio dulliau gofal iechyd digidol yn ddiogel.  |
| MANYLEB Y PERSON |
| Cymwysterau a Gwybodaeth  |
| Hanfodol* Lefel 2 mewn Gofal

neu Yn gallu ymgymryd â chyfnod ymsefydlu a hyfforddiant yn y swydd a fydd yn cynnwys gwybodaeth ddamcaniaethol am ofal ac ystod o weithdrefnau cysylltiedig â gwaith, er enghraifft cwblhau llyfr gwaith seiliedig ar gymhwysedd sy'n cyfateb i gymhwyster galwedigaethol Lefel 2 * Yn gallu deall a chydymffurfio â safonau ymsefydlu gorfodol a'r Cod Ymddygiad ar gyfer Gweithwyr Cymorth Gofal Iechyd yng Nghymru

Dymunol* Cymhwyster galwedigaethol Lefel 2 mewn pwnc perthnasol sy’n ymwneud â gofal iechyd
 |
| Profiad |
| **Hanfodol** * Profiad o weithio fel rhan o dîm.

**Dymunol*** Profiad blaenorol o weithio gyda phobl mewn rôl gofalu.
 |
| Sgiliau a Phriodoleddau |
| **Hanfodol*** Sgiliau cyfathrebu da – ar lafar ac yn ysgrifenedig, gyda’r gallu i gyfleu gwybodaeth yn glir ac yn sensitif.
* Yn gallu aros yn bwyllog mewn sefyllfaoedd sy’n achosi straen.
* Yn gallu dangos agwedd ofalgar a thosturiol.
* Sgiliau trefnu, gyda'r gallu i gynllunio a blaenoriaethu eich llwyth gwaith eich hun yn effeithlon.
* Yn gallu defnyddio technoleg i ymgymryd â’r rôl er enghraifft Microsoft Office, e-bost, Teams ac ati.
* Gallu corfforol i gyflawni dyletswyddau'r rôl, gan gynnwys codi, cynorthwyo gyda symudedd, a chyflawni tasgau llaw eraill.

**Dymunol*** Mae Sgiliau Cymraeg yn ddymunol ar lefelau 1 i 5 o ran deall, siarad, darllen ac ysgrifennu yn Gymraeg (dilëwch fel y bo'n briodol).
 |
| Arall |
| * Cliriad manylach gan y Gwasanaeth Datgelu a Gwahardd (DBS) gan gynnwys gwiriad Rhestr Gwaharddedig Oedolion a Phlant.
* Yn gallu gweithio amrywiaeth o batrymau sifft.
* Yn gallu teithio o fewn ardal ddaearyddol i ddiwallu anghenion y gwasanaeth.
 |